CELEX: C2006/294/06
Language: sl
Date: 2006-12-02 00:00:00
Title: Zadeva C-84/04: Sodba Sodišča (drugi senat) z dne 5. oktobra 2006 — Komisija Evropskih skupnosti proti Portugalski republiki (Neizpolnitev obveznosti države — Uredba (EGS) št. 4253/88 in člen 10 ES — Strukturni skladi — Usklajevanje med dejavnostmi strukturnih skladov in dejavnostmi EIB — Sistematično zmanjšanje zneskov, ki so bili izplačani kot pomoči Usmerjevalnega oddelka EKUJS — Pristojbine, ki jih je IFADAP pobral v programskem obdobju 1994-1999)

2.12.2006   
            
            
               SL
            
            
               Uradni list Evropske unije
            
            
               C 294/4
            
         Sodba Sodišča (drugi senat) z dne 5. oktobra 2006 — Komisija Evropskih skupnosti proti Portugalski republiki
   (Zadeva C-84/04) (1)
   
   (Neizpolnitev obveznosti države - Uredba (EGS) št. 4253/88 in člen 10 ES - Strukturni skladi - Usklajevanje med dejavnostmi strukturnih skladov in dejavnostmi EIB - Sistematično zmanjšanje zneskov, ki so bili izplačani kot pomoči Usmerjevalnega oddelka EKUJS - Pristojbine, ki jih je IFADAP pobral v programskem obdobju 1994-1999)
   (2006/C 294/06)
   Jezik postopka: portugalščina
   Stranki
   
      Tožeča stranka: Komisija Evropskih skupnosti (zastopniki: A. Alves Vieira, G. Braun, zastopnika, N. Castro Marques in F. Costa Leite, advogados)
   
      Tožena stranka: Portugalska republika (zastopniki: L. Fernandes, zastopnik, C. Botelho Moniz in E. Maia Cadete, advogados)
   Predmet
   Neizpolnitev obveznosti države — Člen 10 ES in Uredba Sveta (EGS) št. 4253/88 z dne 19. decembra 1988 o določbah za izvajanje Uredbe (EGS) št. 2052/88 glede usklajevanja dejavnosti različnih strukturnih skladov med seboj in z dejavnostmi Evropske investicijske banke ter drugih obstoječih finančnih instrumentov (UL L 374, str. 1) — Sistematično zmanjšanje zneskov, ki so bili izplačani kot pomoči Usmerjevalnega oddelka EKUJS — Pristojbine ki jih je IFADAP pobral v programskem obdobju 1994–1999
   Izrek
   
               1)
            
            
               Portugalska republika s tem, da je Instituto de Financiamento e Apoio ao Desenvolvimento da Agricultura e Pescas (inštitut za financiranje in pomoč pri razvoju kmetijstva in ribištva) dovolila uvedbo in nadaljnjo uporabo postopka za dodelitev pomoči strukturnih skladov Skupnosti, ki vključuje precejšnje formalnosti, zaradi katerih je potrebno plačilo pristojbin, ki niso prostovoljne in ne pomenijo plačila za opravljene storitve, temveč so namenjene financiranju nalog, ki zlasti na podlagi prava Skupnosti sodijo med dolžnosti portugalske države, ni izpolnila obveznosti iz Uredbe Sveta (EGS) št. 4253/88 z dne 19. decembra 1988 o določbah za izvajanje Uredbe (EGS) št. 2052/88 glede usklajevanja dejavnosti različnih strukturnih skladov med seboj in z dejavnostmi Evropske investicijske banke ter drugih obstoječih finančnih instrumentov, kakor je bila spremenjena z Uredbo Sveta (EGS) št. 2082/93 z dne 20. julija 1993.
            
         
               2)
            
            
               Portugalski republiki se naloži plačilo stroškov.
            
         
      (1)  UL C 94, 17.4.2004.